钦定古今图书集成/明伦汇编/人事典/第022卷 > 《本草纲目》 > 《月经衣附方》
## 钦定古今图书集成/明伦汇编/人事典/第022卷 > 《本草纲目》 > 《月经衣附方》

《热病复劳》丈夫热病后交接复发，忽卵缩入肠，肠痛
欲死，烧女人月经赤衣，为末，熟水服方寸匕，即定。〈扁鹊
方〉

女劳黄疸，气短声沉：用女人《月经》和血衣烧灰，酒服
方寸匕，一日再服，三日瘥。〈孟诜必效方〉

霍乱困笃，童女月经衣和血烧灰，酒服方寸匕，百方
不瘥者用之。〈千金方〉

小儿惊痫发热，取“《月候》血”和青黛，水调服一钱，入口
即瘥，量儿加减。〈圣惠方〉

令妇不妒。取妇人月水布。裹虾䗫。于厕前一尺。入地
五寸埋之。〈张华博物志〉

痈疽发背，一切肿毒。用“胡燕窠、土鼠坌、土榆白皮、栝
楼根等分为末。以女人《月经》衣，水洗取汁，和傅肿上，
干即易之。”溃者封其四围，五日瘥。〈千金方〉

男子阴疮，因不忌月事，行房阴物溃烂：用室女血衲，
瓦上烧存性，研末，麻油调傅之。

解药箭毒：交州夷人以焦铜为毒药于镞锋上，中人
即沸烂，须臾骨坏，但服月水屎汁解之。〈博物志〉
箭镞入腹，或肉中有聚肉：以妇人月经衣烧灰，酒服
方寸匕。〈千金方〉

马血入疮，　剥马刺伤，以“妇人月水涂之，神效。”〈姚僧坦集
验方〉

虎狼伤疮，月经衣，烧末，酒服方寸匕，日三。〈陈藏器方〉